
Ministru kabineta noteikumi Nr. 771
Rīgā 2021. gada 23. novembrī (prot. Nr. 76 37. §)
Grozījumi Ministru kabineta 2021. gada 9. novembra noteikumos Nr. 743 "Valsts atbalsta sniegšanas kārtība kultūras un mediju nozarei nodokļu likumdošanas izmaiņu radītās ietekmes amortizēšanai"
Izdoti saskaņā ar likuma "Par valsts budžetu 2021. gadam" 58. pantu
· Izdarīt Ministru kabineta 2021. gada 9. novembra noteikumos Nr. 743 "Valsts atbalsta sniegšanas kārtība kultūras un mediju nozarei nodokļu likumdošanas izmaiņu radītās ietekmes amortizēšanai" (Latvijas Vēstnesis, 2021, 219. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. tie līdz 2021. gada 1. janvārim ir reģistrējuši savu pamata vai papildu darbības veidu atbilstoši NACE 2. red. klasifikācijai 58.11, 58.13, 58.14, 59.11, 59.12, 59.13, 59.14, 59.20, 60.10, 60.20, 63.12, 63.91, 90.01, 90.02, 90.03, 90.04, 91.01, 91.02, 91.03, 93.29 un 94.12;".
· 2. Izteikt 4.4. apakšpunktu šādā redakcijā:
· "4.4. tie 2018., 2019., 2020. vai 2021. gadā ir saņēmuši Valsts kultūrkapitāla fonda atbalstu vismaz viena projekta īstenošanai vai Sabiedrības integrācijas fonda atbalstu mediju atbalsta fonda ietvaros vai 2019., 2020. vai 2021. gadā rīkojuši publiskus pasākumus, kuru norisi var apliecināt ar iesniegumam pievienotu licences līgumu (kopiju), kas noslēgts ar biedrību "Autortiesību un komunicēšanās konsultāciju aģentūra/Latvijas Autoru apvienība", par publisko izpildījumu;".
· 3. Izteikt 10. punktu šādā redakcijā:
· "10. Saimnieciskās darbības veicējs atbalstu aprēķina ne vairāk kā 10 % apmērā no šo noteikumu 6.3. apakšpunktā uzrādītās deklarēto autoratlīdzību vidējās kopsummas par 2019. un 2020. gadu, izmantojot šādu formulu:
· A = (V x P)/100, kur
· A = aprēķinātā atbalsta summa;
· V = (2019. gadā deklarētā autoratlīdzību kopsumma + 2020. gadā deklarētā autoratlīdzību kopsumma)/2;
· P = 10."

